Lumbaali- tai sakraalikystan tyhjennys tietokonetomografia-ohjauksessa

|  |  |
| --- | --- |
| Kuvaus: | Lumbaalisen nesteontelon tyhjennys kerroskuvausohjauksessa.Sakraalisen nesteontelon tyhjennys kerroskuvausohjauksessa. |

**TUTKIMUKSEEN VALMISTAUTUMINEN**

Tutkimusta ennen voit syödä ja juoda normaalisti ja ottaa lääkärin määräämät lääkkeet.

**Jos olet yliherkkä puuduteaineelle**, kerro siitä mahdollisimman pian lääkärille, joka lähetti sinut tutkimukseen.

**Jos olet raskaana tai epäilet olevasi raskaana**, kerro siitä mahdollisimman pian lääkärille, joka lähetti sinut tutkimukseen.

**TUTKIMUKSEN KULKU**

 Tutkimuksen aikana sinun tulee maata liikkumatta, koska liike aiheuttaa kuviin epätarkkuutta. Röntgenhoitajalla on sinuun puhe-, kuulo- ja näköyhteys. Punktoitava alue puudutetaan, minkä jälkeen kysta punktoidaan ja tyhjennetään ohuella neulalla.

Toimenpide kestää noin 15 - 30 min.

**JÄLKITOIMENPITEET**

 Tavallisesti pääset toimenpiteen jälkeen kotiin, tarvittaessa jatkohoito järjestetään neurokirurgisella osastolla. Sinua hoitava lääkäri arvioi kotikuntoisuutesi.

**YHTEYSTIEDOT**

Peru aika, jos et pääse tulemaan. Jos sinulla on kysyttävää tutkimuksesta, ota yhteys röntgen 2:een,

puh 017 – 173 307 arkisin klo 8.00 - 14.30.

Lisätietoa kuvantamistutkimuksista, säteilystä, röntgensäteilyn vaikutuksesta ja eri tutkimusten säteilyaltistuksesta saat internetistä

[www.tutkimukseen.fi](http://www.tutkimukseen.fi/)

[www.stuk.fi](http://www.stuk.fi/)